Rikunarita-ORG/Wikinium huggingface dataset:
# 700

| Рокы
 |
| --- |
| 696 · 697 · 698 · 699 — **700** — 701 · 702 · 703 · 704
 |
| Десятьроча
 |
| 680‑ы · 690‑ы — **700‑ы** — 710‑ы · 720‑ы
 |
| Стороча
 |
| VI. стороча
— **VII. стороча— VIII. стороча** |

**700. рік** подля юліяньского календаря — переступный рік, котрый ся зачінав у четверь. То є 700. рік нашого лїточіслїня, 700. рік 1. тысячроча, 100 рік VII. стороча, 10. рік 10. десятьроча VII. стороча, 1. рік 700-х років.

700
в іншых календарях| Ґреґоріаньскый  | 700 *DCC* |
| Ab urbe condita | 1453 |
| Арменьскый  | 149 ԹՎ ՃԽԹ |
| Асірьскый  | 5450 |
| Бенґальскый  | 107 |
| Берберьскый  | 1650 |
| Будгістьскый  | 1244 |
| Бармскый  | 62 |
| Візантійскый  | 6208–6209 |
| Кітайскый  | 己亥年 (земляный кабан) 3396 або 3336     *— до —* 庚子年 (металовый щур) 3397 або 3337 |
| Коптьскый  | 416–417 |
| Етіопскый  | 692–693 |
| Гебрейскый  | 4460–4461 |
| Гіндіцькы календарї |  |
|  - *Вікрам Самват* | 756–757 |
|  - *Шака Самват* | 621–622 |
|  - *Калі Юґа* | 3800–3801 |
| Іраньскый  | 78–79 |
| Ісламскый  | 80–81 |
| Японьскый  | *—* |
| Яваньскый  | 592–593 |
| Юліаньскый  | 700 *DCC* |
| Корейскый  | 3033 |
| Тайваньскый  | 1212 до РК 民前1212年 |
| Тайскый сонячный | 1242–1243 |

## Подїї

## Уродили ся

## Умерли

## Приближні дати

## Глави штатів

### Африка

### Азія

### Европа

## Історіко-ґеоґрафічне положіня

|  |  |  |
| --- | --- | --- |
| Світ в 700 році | Выходна півкуля в 700 році |
Вікісклад обсягує мултімедіалный обсяг к темі: 700 |
# Правік

Памятка правѣку Стонгендж, Англия

| **Историчны добы** |
| --- |
| **Правѣк** (3 милионы - 3500 до Р. Х.) |
| Камяна доба
Бронзова доба
Желѣзна доба

 |
| **Старовѣк** (3500 до Р. Х. - 6. ст.) |
| Вандрованя народох
 |
| **Середновѣк** (6. - 15. столѣтя) |
| Ранный середновѣк
Зрѣлый середновѣк
Поздный середновѣк

 |
| **Нововѣк** (15. ст. - сучасность) |
| Ренесанция
Реформация
Ранный нововѣк
Найновша история
21. столѣтя

 |
| v • d • e |

**Правѣк** — традичне означѣня того периода истории людства, з котрого не суть писомны жерела, циже часу до взнику писма. Хоснуе ся тыж термин предистория ци преистория, англ. *prehistory*.

Правѣк загорнюе час взнику и вывоя чоловѣка, людского сполоченства и културы од 3 милионы рокы пред Р.Х. (розграня третёгор и штвертогор), коли во выходной и южной Африцѣ появив ся австралопитек африцкый (Australopithecus africanus), попередник чоловѣка зручного (Homo habilis) до появы найскоршых познатых систем писма около 3300 рокы до Р.Х.

Але требали ещи далшы тысячроча, обы системы писма достали велике росширѣня, а ку XIX. ст. писмо ся росширило майже во вшиткых културах (в Середньой Европѣ по приходѣ Келтох в III. ст. до Р.Х.). Зато, же конець правѣку настав барз в розличных часох в розличных културах, про него ся принимать условна границя. Правѣк так найстарша и найдовша доба в истории. Намѣсто хыблячых писомных жерел материалы до познаня правѣкых култур подавать археология.

|  |  |  |
| --- | --- | --- |
| „
 | Найдавнѣйшѣ періодьі культурного розвитку чоловѣческого рода, из котрых через разнѣ причины письменных памятков не остало, припадают до предисторіи человѣчества, котра починаеся с першым выкопаным костяком и из культурными памятками того вѣка, котрѣ выразливо од чоловѣка происходят.
 | ”
 |
|  Ф. Лессек (правопис оригинала) |

## Жерела и одказы

* Chronologie Universelle** — Всемирная история в датах и событиях*. Paris – Москва: LAROUSSE, 1997 – ОАО ИЗДАТЕЛЬСТВО «РАДУГА», 2002. ISBN 5-05-005005-7. русс.
* **Е. Бокшай, Ю. Ревай, М. Бращайко**. *Magyar-ruszin szótár — Мадярсько-руський словарь*. Ужгород: Педагогичне товариство Подкарпатскоѣ Руси, 1928. с. 346.
* **Фердинанд Лессек**. *Правѣк Подкарпатскоѣ Руси*. Ужгород: Выдав Школный оддѣл Цивилной управы Подкарпатской Руси, 1922. с. 5.
* **Г. Медєши, О. Тимко-Дїтко, М. Фейса**. *Руско-сербски словнїк, ред. Ю. Рамач*. Нови Сад: Филозофски факултет, Завод за културу войводянских Руснацох, 2010. с. 601. ISBN 978-86-6065-034-6.

## Референции
# Алманах

**Алмана́х** (од араб. *ألمناخ* *ал-манах* — астрономичный календарь), в минулости — непериодична зберька вшелиякых хосенных зналостей, куриозных або информативных, часто тематичных; в сучасности — зберька литературных дѣл, объединеных подля конкретной темы, жанра, региона, групы авторох.

## Русинскы алманахы

В русинской литературѣ алманахы мають свою традицию.

1924–1932 «Талергофскій альманахъ…»
Выдавана во Львовѣ зберька повѣдань очевидцьох за живот в Талергофском интерначном лагрѣ и репресии Австро-Мадярскых властей над москвофилами в Галичинѣ, Буковинѣ, Лемковинѣ и Подкарпатю в часѣ Першой свѣтовой войны.
1926 «Альманах письменников Подкарпатскоѣ Руси „Трембѣта”»
Проза, поезия од лѣпшых подкарпатскых авторох, пишучых по украинскы.
1931 «Ювилейний Альманах Союзу підкарпатських руських студентів у Празі»
Мемуары, публицистика, политика, кус прозы, история од авторох Союзу, украинской ориентации; выданый ку 10-рочу Союза (1921–1931).
1933 «Альманахъ Возрожденцевъ»
Зберькы прозы, поезии, публицистикы, литературной критикы, социалных тем — выдаваны в Празѣ подкарпатскыма штудентами, членами *Общества «Возрожденіе»*, прорусской ориентации. В року 1939 общество закрыто нѣмецков окупачнов владов, а его материалны активы конфишкованы.
1936 «Альманах Общества К. С. Возрожденіе»
Проза, поезия, публицистика, мемуары, история, етнография и др. (другый алманах Общества Карпаторусских Студентов «Возрождение»).
1936 «Альманах підкарпатських письменників»
Зберька поезии и прозы, выдана в Севлюшу подкарпатськыма писателями проукраинской ориентации.
1941 «Шаги. Альманах мукачевской литературной школы»
Зберька прозы и поезии неполиграфичного выданя, прорусской ориентации.
2003… «Русиньскый літературный алманах на рік 20хх»
Проза, поезия, публицистика, литературна критика, писательскы профилы, некрологы. Выдавать од року 2003 Сполок русинскых писательох Словакии.
2019… «Алманах днешньої русинської літературы»
Каждорочный часопис, котрый ся од року 2019 выдае *«Русинськым културолоґічным клубом»* на Подкарпатѣ и обсягуе сучасны литературны творы подкарпатскых русинскых писательох головно белетристичного характера — прозу, поезию; пораз дае до друку ай иншакого филя творы, наприклад топонимичны материалы.
## Жерела и одказы

* Поп И. Энциклопедия Подкарпатской Руси. Ужгород: Изд-во В.Падяка, 2001. 431 с. ISBN 966-7838-23-4
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. ISBN 5-85270-015-0

## Референции
# Колумбия

| Колумбия исп. República de Colombiа |
| --- |
|

Застава и герб

 |
| Розлога | 1 141 748 км2 |
| Обывательство | 48 400 388 (2015) |
| Столиця | Богота ﻿ / ﻿ |
| ГДП (ПНС) на особу | $14 255 |
| Интернет-домен | .co |
| Часова зона | UTC-5 |
| Телефонный код | +57 |
| \*\*\* |

Мапа Колумбии
Колумбийскы долы Cerrejón,
 найвекшы в Латинской Америцѣ
**Колумбия**, официалнов назвов **Република Колумбия** исп. Colombia, официално República de Colombia — штат на сѣверо-западѣ Южной Америкы. Назва державы походить од имени ей объявителя — Криштофа Колумба, што одбито и в словах народной гимны.

В челѣ державы — президент, котрый менуе владу и губернаторох в 23 департаменты, на котры подѣлена цѣла територия. Департаменты мають органы самосправы и ограничену автономию. Конштитуция была прията в року 1886 и даскельо разы ся мѣняла и доповняла. Парламент мать назву конгрес и складать ся з двох палат: сената и палаты представникох, выберать ся на 4 рокы. Найвысшый суд выберать ся конгресом на 5 рокы в числѣ 20 судцьох. Двѣ наймоцнѣйшы партии: Либерална и Конзервативна, поперемѣнно суть при владѣ.

## Землепис

Колумбия мать выгодну географичну пологу: выходить на сѣверѣ до Карибского моря, на востоку до Тихого океана. Главны приставы на Карибском морю: Барранкилья и Картагена, Санта Марта, на Тихом океанѣ: Буенавентура.

Главна рѣка — Магдалена, котра застачать 95% вшыткой рѣчковой доправы, перетинать цѣлу територию з юга на сѣвер. Найвысшый верх Кристобал Колон (5776 м) в горском пасмѣ Сьерра Невада де Санта Марта, котре од року 1964 е националным парком. В юговосточной части державы суть вогкы екваториалны лѣсы, де пограничнов рѣков е Амазонка, через тяжкы условия живота е тот регион безвызнамный. Опады в Амазонской нижинѣ 4 000 мм, на западных убочах гор до 10 000 мм.

## Обывательство

Обывателе Колумбии говорять по испанскы и голосяться ку Католицкой Церкви. Колумбия стоить на 28. мѣстѣ подля обывательства в свѣтѣ и на 2. мѣстѣ межи испаноязычныма державами (по Мексику). Стародавне обывательство Колумбии — Индиане, днесь чинять лем 2% обывательства.

Найвеце познатый колумбийскый писатель — Нобелов лавреат (1982), Габриел Гарсиа Маркес.

## Економика

Колумбия стоить на первом мѣстѣ в свѣтѣ зо засобами и выдолованьом смарагдох.

Главны конарѣ економикы:

* долованя — угля, нафты, газу, цинка, цину, олова, стрѣбра, золота, смарагдох;
* земледѣлство — тенгериця, риж, ярець, кромплѣ, маниок, соя, бананы, цитрусы, кава, цукор, памут;
* скотарство — марга, поросята, овцѣ, ламы, алпакы, дроблязь;
* рыбарство

В аграрной выробѣ заняты 11% обывательства.

Найвекшы торговы партнеры: Аргентина, Нидерланды, США, Велика Британия, Германия, Япония.

В року 2016 з ГДП подля ПНС $689 974 млн. Колумбия была на 30 мѣстѣ во свѣтѣ.

## Жерела и одказы

* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2, сс. 100-101. русс.
* БСЭ: статья Колумбия (государство в Южной Америке). русс.
* Світовый банк: ГДП держав світа подля ПНС в року 2016 (.pdf) англ.

## Референции